2016.gada .decembrī Noteikumi Nr.

Rīgā (prot. Nr. .§)

**Augļu koku un ogulāju šķirņu saraksta veidošanas noteikumi**

#

# Izdoti saskaņā ar

# Sēklu un šķirņu aprites likuma

 [12.1 panta](http://pro.nais.dati.lv/naiser/text.cfm?Ref=0101032005032200198&Req=0101032005032200198&Key=0103011999100732772&Hash=1#1) trešo daļu

**I. Vispārīgie jautājumi**

 1. Noteikumi nosaka:

1.1. prasības un kārtību, kādā šķirnes iekļauj un uztur Kultūraugu uzraudzības valsts informācijas sistēmas Augļkoku un ogulāju šķirņu sarakstā (turpmāk – šķirņu saraksts), kā arī izslēdz no tā;

 1.2. prasības šķirnes aprakstam un tā atzīšanas kārtību;

 1.3. kārtību, kādā glabājama un publicējama ar šķirņu saraksta veidošanu saistītā informācija;

1.4. ar šķirņu sarakstu saistītās informācijas apmaiņas kārtību.

2. Tirdzniecība ir pārdošana, glabāšana ar mērķi pārdot, piedāvāšana pārdošanai un jebkura nodošana, piegāde vai transportēšana trešajām personām ar mērķi pavairošanas materiālu vai augļu kokus un ogulājus komerciāli izmantot par atlīdzību vai bez tās.

3. Noteikumi attiecas uz šo noteikumu 1. pielikumā minēto augļu koku un ogulāju ģinšu un sugu, kā arī starpsugu hibrīdu šķirnēm.

4. Šķirni iekļauj šķirņu sarakstā, ja tā atbilst šādām prasībām:

4.1. tai ir šķirnes apraksts, kas atbilst vienam no šādiem nosacījumiem:

4.1.1. oficiālais šķirnes apraksts pēc atšķirīguma, viendabīguma un stabilitātes pārbaudes (turpmāk – šķirnes pārbaude) saskaņā ar normatīvajiem aktiem par šķirnes atšķirīguma, viendabīguma un stabilitātes pārbaudi;

4.1.2. šo noteikumu IV nodaļas noteiktā kārtībā Valsts augu aizsardzības dienesta (turpmāk – dienests) atzīts šķirnes apraksts, ja šķirnei nav veikta šķirnes pārbaude un tā ir bijusi tirdzniecībā līdz 2012. gada 30. septembrim;

4.2. Latvijā ir pieejams mātesaugs, no kura iegūst pavairošanas materiālu;

4.3. šķirnes nosaukums atbilst šo noteikumu III nodaļā noteiktajām prasībām;

4.4. par ģenētiski modificētu šķirni ir izdota atļauja tās izplatīšanai tirgū saskaņā ar normatīvajiem aktiem par ģenētiski modificētu organismu apriti.

5. Šķirni šķirņu sarakstā iekļauj uz 30 gadiem, skaitot no nākamā gada pēc tās iekļaušanas šķirņu sarakstā.

 6. Latvijas aizsargāto augu šķirņu valsts reģistrā (turpmāk – reģistrs) esošo šķirni šķirņu sarakstā iekļauj pēc selekcionāra tiesību īpašnieka pieprasījuma.

7. Ģenētiski modificētu šķirni šķirņu sarakstā iekļauj uz periodu, kas nav ilgāks par atļauju audzēt ģenētiski modificēto organismu saskaņā ar normatīvajiem aktiem par ģenētiski modificētu organismu apriti.

**II. Iesniegums šķirnes iekļaušanai šķirņu sarakstā**

8. Iesniegumu šķirnes iekļaušanai šķirņu sarakstā (turpmāk – iesniegums) saskaņā ar šo noteikumu 3. pielikumu dienestā iesniedz viena no šādām personām (turpmāk – iesniedzējs):

8.1. selekcionārs – par izveidotu jaunu šķirni, ja tai ir paredzēts veikt vai tiek veikta šķirnes pārbaude;

8.2. selekcionāra tiesību īpašnieks – par šķirni, kas aizsargāta ar selekcionāra tiesībām;

8.3. persona, kas audzē un vēlas tirgot šķirnes pavairošanas materiālu, – par šķirni, kura nav iekļauta reģistrā, nav aizsargāta ar Eiropas Savienības augu šķirņu tiesībām vai par kuru iesniegts pieteikums selekcionāra tiesību piešķiršanai Latvijā vai Eiropas Savienībā.

9. Šo noteikumu 8. punktā minētajam iesniegumam pievieno:

9.1. šķirnei, kurai ir veikta šķirnes pārbaude:

9.1.1. šķirnes pārbaudes tehnisko anketu:

9.1.1.1. atbilstoši konkrētās sugas Kopienas Augu šķirņu biroja šķirnes pārbaudes protokolam saskaņā ar normatīvajiem aktiem par šķirnes atšķirīguma, viendabīguma un stabilitātes pārbaudi;

9.1.1.2. atbilstoši konkrētās sugas Starptautiskās jaunu augu šķirņu aizsardzības savienības šķirnes pārbaudes vadlīnijām saskaņā ar normatīvajiem aktiem par šķirnes atšķirīguma, viendabīguma un stabilitātes pārbaudi, ja konkrētai sugai nav norādīts Kopienas Augu šķirņu biroja šķirnes pārbaudes protokols;

9.1.1.3. atbilstoši tās Eiropas Savienības vai Eiropas Brīvās tirdzniecības asociācijas dalībvalsts, kurā ir veikta šķirnes pārbaude, nacionālajiem normatīvajiem aktiem, ja konkrētai sugai nav norādītas Starptautiskās jaunu augu šķirņu aizsardzības savienības šķirnes pārbaudes vadlīnijas;

 9.1.2. šķirnes oficiālo aprakstu;

9.1.3. šķirnes pārbaudes gala rezultāta ziņojumu, ko izsniegusi pārbaudes institūcija, kura veikusi šķirnes pārbaudi;

9.2. šķirnei, kurai nav veikta šķirnes pārbaude un kura ir bijusi tirdzniecībā līdz 2012. gada 30. septembrim:

9.2.1. šķirnes aprakstu, kurā ietvertas šo noteikumu 2. pielikumā norādītās šķirnei raksturīgās pazīmes un to izpausmes;

9.2.2. publikācijās publicētu šķirnes apraksta kopiju vai, ja šķirnes apraksts izveidots saskaņā ar deskriptoriem, Ģenētisko resursu centra apstiprinātu šķirnes apraksta kopiju;

9.2.3. informāciju, kas apliecina, ka šķirne ir bijusi tirdzniecībā līdz 2012. gada 30. septembrim, piemēram, kopiju publiski pieejamai informācijai par konkrētās šķirnes tirdzniecību vai jebkura cita veida pierādījumus par šķirnes tirdzniecību;

9.3. atļauju, kas ir izdota ģenētiski modificētas šķirnes izplatīšanai tirgū saskaņā ar normatīvajiem aktiem par ģenētiski modificētu organismu apriti;

10. Par reģistrā esošu šķirni vai šķirni, kas ir bijusi iekļauta reģistrā, iesniedzējs dienestā iesniedz tikai šo noteikumu 8. punktā minēto iesniegumu.

11. Dienests piecu darbdienu laikā pēc šo noteikumu 8[. un 9. punktā vai 10. punktā](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#p6) minēto dokumentu saņemšanas nosūta ieniedzējam paziņojumu par iesnieguma un tam pievienoto dokumentu saņemšanu un tā izskatīšanas termiņu.

**III. Šķirnes nosaukuma pārbaude**

 12. Pēc iesnieguma saņemšanas izveidotai jaunai šķirnei dienests šķirnes nosaukumu pārbauda saskaņā ar normatīvajiem aktiem par augu šķirņu aizsardzību.

13. Šķirnei, kurai nav veikta šķirnes pārbaude un kura ir bijusi tidzniecībā līdz 2012. gada 30. septembrim, dienests divu nedēļu laikā, pēc iesnieguma saņemšanas, salīdzina šķirnes nosaukumu un tā sinonīmus, ievērojot iesniedzēja iesniegumam pievienoto publikācijā norādīto šķirnes nosaukumu.

14. Ja dienests šo noteikumu 12. punktā minētās šķirnes nosaukuma pārbaudes laikā konstatē neprecizitātes, tas par konstatētajām neprecizitātēm informē iesniedzēju un sniedz priekšlikumus korekcijām. Ja iesniedzējs, divu nedēļu laikā no dienesta priekšlikuma saņemšanas, tiem piekrīt, dienests koriģē šķirnes nosaukumu un tā sinonīmus. Ja iesniedzējs nepiekrīt šķirnes nosaukuma korekcijām, dienests pieņem lēmumu par šķirnes neiekļaušanu šķirņu sarakstā.

**IV. Prasības šķirnes aprakstam un tā atzīšanas kārtība, ja šķirnei nav veikta šķirnes pārbaude**

15. Dienests pēc iesnieguma saņemšanas, izvērtējot šķirnes aprakstu, pārbauda, vai tajā ir norādītas šo noteikumu 2. pielikumā noteiktās šķirnes raksturīgās pazīmes un to izpausmes un tas atbilst pievienotajā publikācijā minētajam šķirnes aprakstam.

16. Ja šķirnes aprakstā norādītā informācija atbilst šo noteikumu 2. pielikumā noteiktajām šķirnes raksturīgajām pazīmēm un to izpausmēm, dienests atzīst šķirnes aprakstu (turpmāk – oficiāli atzīts šķirnes apraksts).

**V. Šķirnes iekļaušana šķirņu sarakstā un tajā norādāmā informācija**

17. Dienests pieņem lēmumu par šķirnes iekļaušanu šķirņu sarakstā, ja iesniegumā ir norādīta visa šo noteikumu 3. pielikumā minētā informācija, izpildītas šo noteikumu 4.punktā noteiktās prasības un iesniegti šo noteikumu 9.punktā minētie dokumenti.

18. Ja dienests mēneša laikā pēc iesnieguma un visu šo noteikumu 9[. punktā](http://likumi.lv/ta/id/279044-kartupelu-seklaudzesanas-un-seklas-kartupelu-tirdzniecibas-noteikumi#p6) minēto dokumentu saņemšanas nav informējis iesniedzēju par šķirnes iekļaušanu šķirņu sarakstā vai par atteikumu to iekļaut sarakstā, uzskatāms, ka dienests šķirni ir iekļāvis šķirņu sarakstā, piemērojot [Brīvas pakalpojumu sniegšanas likumā](http://likumi.lv/ta/id/208269-brivas-pakalpojumu-sniegsanas-likums) paredzēto noklusējumu.

 19. Dienests savā tīmekļvietnē ievieto šķirņu sarakstu, kurā norāda šādu informāciju:

19.1. sugas botānisko nosaukumu;

19.2. šķirnes nosaukumu un sinonīmus;

19.3. “oficiāls apraksts” vai “oficiāli atzīts apraksts”;

19.4. valsti, kurā šķirne selekcionēta (ja informācija ir pieejama);

19.5. iesniedzējanosaukumu, adresi un tālruņa numuru juridiskām personām un vārdu, uzvārdu un tālruņa numuru fiziskām personām;

19.6. norādi, ja šķirne ir ģenētiski modificēta;

19.7. šķirnes iekļaušanas vai šķirnes uzturēšanas termiņa pagarināšanas datumu šķirņu sarakstā;

19.8. termiņu, uz kādu šķirne iekļauta šķirņu sarakstā;

19.9. informāciju par personu (nosaukumu, adresi un tālruņa numuru juridiskām personām un vārdu, uzvārdu un tālruņa numuru fiziskām personām), kam pieejams mātesaugs;

19.10. šķirnes aprakstu.

20. Dienests par katru šķirņu sarakstā iekļauto šķirni izveido atsevišķu lietu, kurā ir šādi dokumenti:  20.1. iesniegums;
 20.2. šķirnes apraksts;

20.3. lēmums par šķirnes iekļaušanu šķirņu sarakstā vai atteikums iekļaut šķirni šķirņu sarakstā;

 20.4. citi dokumenti, kas attiecas uz šķirnes iekļaušanu un uzturēšanu sarakstā.

21. Šķirņu lietu dienests glabā:

21.1. piecus gadus pēc konkrētās šķirnes izslēgšanas no šķirņu saraksta;

21.2. piecus gadus pēc atteikuma iekļaut konkrēto šķirni šķirņu sarakstā.

**VI. Šķirnes uzturēšana un uzturēšanas termiņa pagarināšana šķirņu sarakstā**

22.Ja iesniedzējs vai persona, kas šķirnes pavairošanas materiālu audzē tidzniecībai, vēlas pagarināt šķirnes uzturēšanas termiņu šķirņu sarakstā, tā ne vēlāk kā trīs mēnešus pirms termiņa beigām dienestā iesniedz:

22.1. iesniegumu par nepieciešamību pagarināt termiņu;

22.2. informāciju, ka ir pieejams pavairošanas materiāls.

23. Šķirnes uzturēšanas termiņu šķirņu sarakstā var pagarināt arī tad, ja nav saņemts iesniedzēja iesniegums, bet šķirne ir svarīga, lai saglabātu augu ģenētisko daudzveidību un ilgtspējīgu augkopības attīstību.

24. Šķirnes uzturēšanas termiņu šķirņu sarakstā pagarina uz nākamiem 30 gadiem, ja ir iesniegta šo noteikumu 22. punktā minētā informācija.

25. Ģenētiski modificētas šķirnes uzturēšanas termiņu šķirņu sarakstā pagarina ar papildu nosacījumu, ka attiecīgo ģenētiski modificēto organismu joprojām ir atļauts audzēt saskaņā ar normatīvajiem aktiem par ģenētiski modificētu organismu apriti. Pagarinātais uzturēšanas termiņš nav ilgāks par periodu, kurā ir atļauts attiecīgais ģenētiski modificētais organisms.

**VII. Šķirnes izslēgšana no šķirņu saraksta**

 26. Dienests lēmumu par šķirnes izslēgšanu no šķirņu saraksta pieņem, ja:

 26.1. no selekcionāra vai selekcionāra tiesību īpašnieka ir saņemta informācija par to, ka šķirne vairs nav atšķirīga, viendabīga un stabila;

26.2. lēmums iekļaut šķirni šķirņu sarakstā ir pieņemts, pamatojoties uz kļūdainiem vai nepamatotiem datiem;

 26.3. to pieprasa iesniedzējs;

26.4. ir beidzies termiņš, līdz kuram šķirne ir iekļauta sarakstā;

26.5. nav pieejams konkrētas šķirnes pavairošanas materiāls;

 26.6. ir beigusies atļauja šķirnes sastāvā esošā ģenētiski modificētā organisma audzēšanai saskaņā ar normatīvajiem aktiem par ģenētiski modificētu organismu apriti.

**VIII. Ar šķirņu sarakstu saistītās informācijas apmaiņas kārtība**

27. Dienests paziņo:

27.1. Eiropas Komisijai un Eiropas Savienības dalībvalstu kompetentajām iestādēm informāciju, kas nepieciešama, lai varētu piekļūt škirņu sarakstam;

27.2. Eiropas Komisijai par šķirnes iekļaušanu šķirņu sarakstā un par jebkurām citām izmaiņām šķirņu sarakstā.

 28. Pēc Eiropas Komisijas vai citu Eiropas Savienības dalībvalstu kompetento iestāžu pieprasījuma dienests nodrošina piekļuvi:

 28.1. šķirņu sarakstā iekļauto šķirņu oficiālajam šķirnes aprakstam vai oficiāli atzītam šķirnes aprakstam;

 28.2. iesnieguma izskatīšanas rezultātiem, ja šķirnei ir veikta šķirnes pārbaude;

28.3. jebkurai citai pieejamai informācijai par šķirņu sarakstā iekļautajām šķirnēm vai no šī saraksta izslēgtajām šķirnēm;

28.4. to šķirņu sarakstam, kuru iesniegumi iekļaušanai šķirņu sarakstā tiek izskatīti.

**IX. Noslēguma jautājumi**

29. Noteikumi stājas spēkā 2017. gada 1. janvārī.

**Informatīvā atsauce uz Eiropas Savienības direktīvām:**

Noteikumos iekļautas tiesību normas, kas izriet no:

1. Komisijas Īstenošanas 2014. gada 15. oktobra Direktīvas 2014/97/ES, ar ko īsteno Padomes Direktīvu 2008/90/EK attiecībā uz piegādātāju un šķirņu reģistrāciju un kopējo šķirņu sarakstu;
2. Padomes 2008. gada 29. septembra Direktīvas 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai.

Ministru prezidents Māris Kučinskis

Zemkopības ministrs Jānis Dūklavs

16.12.2016. 9:02:50

1577

I.Magone

67027258

ilze.magone@zm.gov.lv